Nízky tlak zvýšený na 130/92 s bolesťami hlavy, závratmi a problémami s dýchaním
Dobrý deň chcem sa opýtať som dosť nízko tlaková môj tlak je zvyčajne 90/60 a teraz mi skáče mam bolesti hlavy točenie závraty pred očami sa mi zahmlieva a ťažšie sa mi dýcha. Tlak mam 130/92 co s tým teraz
Dobrý deň,
ďakujeme Vám za otázku.
Krvný tlak je tlak cirkulujúcej krvi vyvíjaný na steny ciev. Je vyjadrený dvoma hodnotami, a to systolickým (vyššia hodnota) a diastolickým (nižšia hodnota) tlakom. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg. Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg.
Tlak 130/92 je mierne zvýšený.
Príčiny uvedených príznakov ako sú bolesti hlavy, závraty, zahmlievanie pred očami, ťažké dýchanie a kolísania tlaku môžu byť rôzne. Najčastejšie to môže byť spôsobené stresom, úzkosťou, anémiou, liekmi, neurologickými problémami, dehydratáciou, srdcovo-cievne ochorenia a iné. Žiaľ v našej kompetencii nie je možné hodnotiť závažnosť Vašich ťažkostí. To môžu iba lekári a to na základe dôkladného vyšetrenia Vášho zdravotného stavu.
Z toho dôvodu Vám odporúčam obrátiť sa na ošetrujúceho lekára, ktorý pozná Váš zdravotný stav.
Prajem Vám všetko dobré.
S pozdravom
PharmDr. Lenka Čorbová.